हिन्दी के चर्चित कवि और भारतीय ज्ञानपीठ के निदेशक लीलीधर मंडलोई ने अपने अध्यक्षीय भाषण में कहा कि मैत्रेयी पुष्पा का सम्मान पूरे बुंदेलखंड का सम्मान है। मैत्रेयी की लेखनी में बुंदेलखंड की मिट्टी की ख़ुशबू महसूस की जा सकती है। मंडलोई ने कहा कि नई धारा का साहित्यिक कार्य बहूआयामी है। उन्होंने आयोजकों को नई धारा के सम्मान समारोह और साहित्यिक गतिविधियों की फिल्म बनाने और आर्काइव करने की सलाह दी। कथाकार बलराम ने धन्यवाद ज्ञापन किया। इस अवसर पर देशभर से आए बड़ी संख्या में साहित्यकार मौजूद थे।